కాకినాడ కబుర్లు పార్ట్ 4 (రెండవ భాగం): వ్యవసాయ, పారిశ్రామిక, ఫల పుష్ప ప్రదర్శన అనబడే మా ఊరి ఎగ్జిబిషన్
ఎంట్రన్స్ గేట్ లోంచి లోపలి వెళ్ళగానే ఎడం చేతివైపు తిరిగి రెండు అడుగులు వేశామో లేదో ప్రతి ఏడాది లాగే ముందుగా నన్ను కట్టి పడేసేది సబ్బు బుడగలమ్మేవాడు. ఒక ట్రేలో వరుసగా పేర్చిన చిన్న చిన్న ప్లాస్టిక్ డబ్బాలు, పక్కన ఇంకో చిన్న ప్లాస్టిక్ ప్లేట్ లాంటి దాంట్లో బోలెడు ఊదే గొట్టాలు. వాడి చుట్టూ నాలాగే ఆ సబ్బు బుడగలకి ఆకర్షితులై కొనమంటూ మారాం చేసే పిల్లకాయలు, మనసులోంచి బాల్యం తొంగి చూస్తున్నా పెద్దరికం ముసుగులో దాని నోరు నొక్కేసి ఆ బుడగల నుంచి వాళ్ళ దృష్టిని మళ్ళించాలని విశ్వప్రయత్నం చేసే తల్లిదండ్రులు. వీటన్నిటి మధ్య చిద్విలాసంగా ఓ చిన్న ప్లాస్టిక్ డబ్బాలో ఊదే గొట్టం (ఒక స్ట్రా ముక్క చివర్న గుండ్రంగా చుట్టిన వైరుముక్కతో ఉంటుంది) ముంచి అలవోకగా సబ్బు బుడగలు వదిలే ఆ కుర్రాడు నాలాంటి వాళ్ళందరికీ పే...ద్ద హీరోలా కనిపించేవాడు. అలవోకగా చిన్న చిన్న బుడగలు పదుల సంఖ్యలో సృష్టించేస్తూ గాలి బుడగలలాంటి జీవితాల్ని అదే పనిగా సృష్టించే లోకల్ బ్రహ్మదేవుడిలా ఉండేవాడు. “అమ్మా ఒక్కటి కొనుక్కుంటా” అడిగే వాడిని. “ఎందుకురా సబ్బు నీళ్ళకి డబ్బులు వేస్టూ” అనేది. అబ్బే మనం ఆగితేనా. “ఇదొక్కటీ...ఇంకో రెండు మూడు ఏమయినా నచ్చితే కొనుక్కుంటా అంతే. అంతకు మించి నాకేం వద్దు. ప్లీజ్...ప్లీజ్....ప్లీజ్” అని అభ్యర్ధనతో కూడిన అధికార ప్రకటన చేసేవాడిని J. ఇహ తప్పదనుకుంటూ ఒకటి కొని నా చేతిలో పడేసేవారు. డబ్బా తీసుకుని వాడిచ్చిన గొట్టంతో సరిపెట్టుకోడానికి నేనేమన్నా గొట్టంగాడినా? అక్కడుండే వాటిలో ఇంకా ఏమేమి కలర్లు ఉన్నాయో చూసుకుని, బ్లూ కలర్ కోసం వెతికి, అది లేకపోతే కనీసం రెడ్ అయినా ఉంటె దాన్ని సెలక్ట్ చేసుకుని మరీ తీసుకునే వాడిని. నాకు ఒక్కడికీ కొంటే సరిపోదుగా, ఆస్తి పంపకాల్లా ప్రతీ దాంట్లోనూ వాటాకివచ్చే మా తమ్ముడికీ ఓ డబ్బా దక్కేది. ఇక అక్కడనుంచీ దాన్ని అపురూపంగా పట్టుకుని మిగిలిన స్టాల్స్ కి బయల్దేరేవాళ్ళం.
ఓ రెండడుగులు వేయగానే కుడి వైపు ఏ ప్రెస్టీజ్ వాడిదో, బటర్ ఫ్లై వాడిదో స్టాల్ ఉండేది. ఇంక అంతే.. మాకు ఆ స్టాల్లో బోర్ కొడుతుందని కూడా పట్టించుకోకుండా లాక్కుపోయేవారు. ఇక అక్కడనుంచీ మా పెద్దోళ్ళు, ఆ స్టాల్ వాడూ ఏదో పుష్కరాల్లో తప్పిపోయిన ఆత్మీయులు పాతికేళ్ళ తర్వాత కనబడితే ఎలా మాట్లాడుకుంటారో, ఇంకా క్లియర్ గా చెప్పాలంటే టీవీలో ఫోన్ ఇన్ ప్రోగ్రాం లలో యాంకర్ , కాలర్ మాట్లాడుకున్నట్టు కాపర్ బాటం గిన్నెలు, ప్రెజర్ ప్యాన్ మూతలు ఇలా నాకు అనవసరమైన సంగతుల గురించి విపరీతంగా మాట్లాడుకునే వారు. ఈ స్టాల్ నాకు పెద్దగా నచ్చదు కానీ పదండి ఇంకో స్టాల్ దగ్గరకి పోదాం.
(అదిగో ఆ ఎడం చేతి వైపు రంగు రంగుల బొమ్మలు, గన్నులు, కార్లు డిస్ ప్లేలో పెట్టాడే ఆ స్టాల్ వాడ్ని చూడండి. వెధవకి బొమ్మలిచ్చే అక్షయపాత్ర ఏమన్నా ఉందేమో. అన్ని బొమ్మలా? పదండి అక్కడికి వెళ్దాం.)
ఆ స్టాల్ దగ్గరికి ఒక్కో అడుగూ వేస్తూంటే “చూసిన ప్రతీదీ కొనమనకూడదు”, “నాన్నగారు వద్దంటే పేచీ పెట్టకూడదు”, “ఆల్రెడీ నీ కోటాలో ఒకటి కోనేసుకున్నావ్” ఇలా అమ్మ హెచ్చరికలు చెవిలో పడుతూ ఉండేవి. అధిష్టానం హెచ్చరికల్ని పట్టించుకోని తిరుగుబాటు ఎమ్మెల్యే టైపులో నేనూ వాటిని పట్టించుకునేవాడిని కాదులెండి. తీరా స్టాల్ దగ్గరికి వెళ్ళాక నా పరిస్థితి చూసి అటు చూస్తే ఆట తుపాకీ, ఇటు చూస్తే రైలు బొమ్మ ఎంచుకునే సమస్య కలిగిందొక పిల్లాడికి అంటూ శ్రీశ్రీ ఆత్మ ఎక్కడినుంచో నిట్టూర్చేది J. మా క్లాస్ లో వాసు గాడు కొనుక్కున్న సౌండ్, లైట్ వచ్చే గన్ను కనిపించేది. కానీ కొనుక్కుంటే వాడి తర్వాత కొనుక్కున్న వాడికిందే మిగిలిపోతాగా. పోనీ బ్యాటరీ కారు కొనుక్కుందామంటే వాడు చెప్తున్న రేటు నాన్నగారు సరే అనేలా లేదు. అయినా ఈ పెద్దోల్లున్నారే తొక్కలో కుక్కర్లకీ, గిన్నేలకీ, ఇంట్లో సామాన్లకీ వందల వందలు తగలేస్తారు. ముచ్చట పది ఓ పాతిక రూపాయల కారు కొనమంటే “ఎందుకురా డబ్బులు దండగ. వారం కూడా సరిగా ఉండదు అది” అని ఆర్ధిక మంత్రిత్వ శాఖ కొర్రీలు పెట్టినట్టు ప్రతి కోరికకీ కొర్రీలు పెడతారు. పోనీ ఆ పక్కనున్న రైలు బొమ్మ కొనుక్కుంటే? ఇలాంటి తర్జన భర్జనల తర్వాత అప్పటికే ఆలశ్యానికి మా పెద్దోల్ల మోహంలో కనిపిస్తున్న విసుగుని జాగ్రత్తగా అబ్జర్వ్ చేసుకుంటూ స్కూల్లో క్లాస్ మేట్ల ముందు పరువు పోకుండా ఉండేలా ఓ బొమ్మ సెలక్ట్ చేసుకునే వాడిని. నా షాపింగ్ అయ్యాక మా తమ్ముడి వంతు. వాడు నిర్ణయం తీసుకునే లోపల నేను ఆ బొమ్మలన్నిటినీ కళ్ళతో ఆడేసుకునే వాడిని.
ఇక అక్కడనుంచి ఓ రెండడుగులు ముందుకేస్తే మొత్తం ఎగ్జిబిషన్ మీద నాకు అత్యంత బోరు కొట్టే స్టాల్ కనిపించేది. గాజులు, స్టికర్లు, బొట్టుబిళ్ళలు, తొక్క, తోటకూర ఇలాంటి సామాన్లతో కూడిన పరమ బోరింగు స్టాలన్న మాట. అప్పట్లో ఎంత బోరు కొట్టినా అమ్మ షాపింగ్ అయ్యేదాకా చచ్చినట్టు వెయిట్ చేయాల్సి వచ్చేది. ఇప్పుడిది నా బ్లాగేగా పదండి ఇక్కడ్నించి తొందరగా వెళ్ళిపోదాం. J
ఆ ఎడం పక్క స్టాల్లో రౌండ్ గా తిరిగే స్టేజ్ మీద స్టాండ్ వేసిన లూనాయో, టీవీఎస్ ఫిఫ్టీనో డిస్ ప్లే కి పెట్టె మా ఊరి ఆటో మొబైల్ షాపుల వాళ్ళు, ఆ పక్కనే ఓ ఎల్.ఐ.సి వాడి స్టాల్ , వాడి పక్కన అటూ ఇటూ ఆరెంజ్, పసుపు రంగుల్లో జంతికలు తిప్పే ప్లాస్టిక్ గోట్టాలమ్మే వాడు డెమో ఇస్తూ ఓ స్టాల్, వాడికి సరిగ్గా ఎదురుగా కీ చైన్లు అమ్మే షాపు వాడు (వీడు అప్పటికప్పుడే కీ చైన్ మీద మన పేరు చెక్కేసి ఇవ్వడం అప్పట్లో పెద్ద వింత నాకు).
కాస్త ముందుకు వెళ్తే ఎయిర్ గన్ తో బుడగలు కొట్టే స్టాల్ ఉండేది. రెగ్యులర్ గా కాదుగానీ ఓ సారి ట్రై చేస్తా అన్న నా చూపుకి మా నాన్నారు సరే అనడంతో ఉత్సాహంగా నాలో ఉన్న జస్పాల్ రాణాని, అభినవ్ బింద్రాని ప్రపంచానికి చూపించే చాన్స్ వచ్చింది కదా అని ఎగిరి గంతేసి (అప్పట్లో వాళ్ళ పేర్లు నాకు తెలీవులెండి) గన్ను చేతిలో తీసుకున్నా. పది రౌండ్లకి రెండు రూపాయలు. ఐదు బుడగలు పేలిస్తే ఇంకో రెండు రౌండ్లు ఫ్రీ. పదీ పేలిస్తే ఇలాంటి షూటర్ ని ఇంత వరకూ చూడలేదని వాడు తబ్బిబ్బైపోయి ఓ స్టీలు గ్లాసో, ప్లాస్టిక్ మగ్గో బహుకరిస్తాడన్న మాట. రెండ్రూపాయలు వాడి చేతిలో పెట్టగానే అక్కడున్న గన్ను మీద నాకు అధికారం వచ్చినట్టు ఫీలయి దాన్ని ఎత్తడానికి ప్రయత్నించి తూలి పడబోయి తమాయించుకుని వాడి కేసి చూడగానే వాడు “అది పెద్ద వాళ్లకి. నువ్వు మోయలేవు. ఇంద దీంతో పేల్చు.” అని చిన్న సైజ్ రివాల్వర్ లా ఉండే ఎయిర్ గన్ మొదటి రౌండ్ లోడ్ చేసి నా చేతిలో పెట్టాడు . సర్లే ఏదైతే ఏం లే అనుకుని మోసగాళ్ళకి మోసగాడులో కృష్ణ కళ్ళముందు కనిపిస్తూ ఉండగా కుసింత బిల్డప్ ఇచ్చి, కృష్ణలా ఒక పక్క కాస్త స్టైల్ గావంగి పేలిస్తే మనకి తిరుగుండదు అనుకుని ట్రిగర్ నొక్కితే అది కాస్తా నేను గురిపెట్టిన సర్కిల్ లో ఉన్న బుడగలకి కాక దాని పక్కన ఉన్న గోడకి తగిలేది. మనం సూపర్ స్టార్ కాదని గ్రహించి ఒళ్ళు దగ్గరపెట్టుకుని మొత్తం మీద పది లో ఐదో, ఆరో బెలూన్లు పేల్చానంతే. L
ఇక కాస్త ముందుకి వెళ్తే మాయా దర్పణం అనో మ్యాజిక్ మిర్రర్ అనో పేరు సరిగా గుర్తులేదు గానీ ఓ టెంట్ ఉండేది. దాని ముందు ఒకడు గాడ్రెజ్ కుర్చీలో కూర్చుని ముందు ప్లాస్టిక్ స్టూల్ మీద ఓ చిన్న అల్యూమినియం స్కూల్ బాక్స్ లో టికెట్లు, చిల్లర పెట్టుకుని కూర్చునే వాడు. టికెట్ రూపాయి. లోపల వరసగా పదో పదిహేనో మిర్రర్లు ఉండేవి. ఒక్కో దాంట్లో మన ప్రతిబింబం ఒక్కోలా కనిపించేది. ఒక చోట లావుగా, ఒక చోట పొట్టిగా ఇలా అన్నమాట.
దాని పక్కన ఓ వెంట్రిలాక్విజం షో గానీ, మ్యాజిక్ షో గానీ జరిగే టెంట్ ఉండేది. ఇక్కడా టికెట్లమ్మే వాడిది సేమ్ సెట్టింగ్. పైగా ఇక్కడ టికెట్టు ఐదు రూపాయలు. అదీ లోపల కుర్చీలు అన్నీ నిండితే కానీ షో మొదలు పెట్టేవాడు కాదు. కాకపోతే ఎగ్జిబిషన్ మొత్తానికి వినబడేటట్టు వాడి షో గురించి పబ్లిసిటీ మాత్రం ఊదరగొట్టేసేవాడు. ఈ రెండు టెంట్ల మధ్య ఒక పీచు మిఠాయి వాడి స్టాల్. ఎటు చూసినా పాలిథిన్ ప్యాకింగ్ లో వేలాడదీసిన గులాబీ రంగులోని పీచు మిఠాయి బంతుల మధ్యలో గిర్రున తిరిగే వెట్ గ్రైండర్ లా కనిపించే దాంట్లో వెదురు పుల్లతో నేర్పుగా చేయి తిప్పుతూ క్షణాల్లో దాని చుట్టూ పీచు మిఠాయి చుట్టేసేవాడు. ప్రతి సారి తప్పకుండా పీచు మిఠాయి కొనిపించుకునే కార్యక్రమం మాత్రం ఉండేది.చేతిలో వెదురు పుల్ల, దాని పైన పే......ద్ద పీచుమిఠాయి ఉండ. కొరికేలోగానే సగం ముక్కూ, మూతి అంతా అయిపోయేది. అలా దానితో తంటాలు పడుతూ నాలుగడుగులు వేయగానే కళ్ళముందు జెయింట్ వీల్ టికెట్ కౌంటర్ ఎదురయ్యేది.
తల ఎత్తి చూస్తే ఈ ప్రపంచంలో చాలా విషయాల ముందు నువ్వు చాలా అల్పుడివిరా అని గుర్తు చేసేట్టు అంతెత్తున జెయింట్ వీల్. ఈ సకల చరాచర ఎగ్జిబిషన్ ఆకర్షణ అంతా నాయందే ఉన్నది చూడు అని చెప్తున్నట్టు ఉండేది. మొత్తం నిండిన తరువాత తిరగడం మొదలు పెట్టి మెల్లి మెల్లిగా స్పీడు పెంచూంటే అందులో ఎక్కిన వాళ్ళ అరుపులు, కేకలు, కేరింతలు ఒక్కసారైనా జెయింట్ వీల్ ఎక్కాలనే నా కోరికని మరింత పెంచేవి. “నాన్నగారండీ ప్లీజ్ ఒక్క సారి ఎక్కుతా”అనేవాడ్ని. “వద్దు కళ్ళు తిరుగుతాయి, భయపడతావు. కావాలంటే పక్కనున్న రంగుల రాట్నం ఎక్కు” అనేవారు. “ఛీ...అదా? అది కావాలంటే చొల్లంగి తీర్థంలో అయినా ఎక్కచ్చు. నేను ఇదే ఎక్కుతా” అని గట్టిగా అరిచి చెప్పాలనిపించేది. కానీ అలా చెప్తే ఆ తర్వాత ఆయన పెట్టే చీవాట్లకి జెయింట్ వీల్ ఎక్కకుండానే కళ్ళు తిరుగుతాయని తెలుసు కాబట్టి సైలెంట్ అయిపోయేవాడిని. అసలు నాకు కళ్ళు తిరుగుతాయని ఈ పెద్దోళ్ళు ఎలా డిసైడ్ చేసేస్తారో ఏంటో. ఉత్తప్పుడు వీధి చివర షాప్ కి వెళ్లి ఏమన్నా సరుకులు తీసుకురమ్మన్నప్పుడు రోడ్డు మీద కుక్కలున్నాయని భయపడి వెనక్కి వస్తే ఇంత పిరికి వెధవ్వెంట్రా అంటారు. ఇలాంటప్పుడు ధైర్యంగా జెయింట్ వీల్ ఎక్కుతానంటే భయపడతావు అని మనసులో ఎక్కించి వెనక్కి లాగేస్తారు. అసలు ఈ పెద్దోల్లున్నారే...
ఇంకా అక్కడే ఉంటే మళ్ళీ అడుగుతానేమో అని వాళ్ళు బయల్దేరగానే వెనకాలే నేను కూడా నిరాశ నిండిన మనసుతో రెండు సెకన్లకోసారి ఆరాధనగా తలతిప్పి జెయింట్ వీల్ కేసి చూస్తూ వాళ్ళ వెనకే నడిచేవాడిని.
తరువాత మజిలీ పే...ద్ద అప్పడాల స్టాల్. ఇది ఎగ్జిబిషన్లో ఇంకో ప్రధాన ఆకర్షణ అన్నమాట. మామూలుగా ఇంట్లో చూసే రెగ్యులర్ అప్పడాలు కాదు. న్యూస్ పేపర్లో సగం సైజ్ లో ఉండేవి. వాటిని చూస్తే పోర్టబుల్ టీవీలో సినిమాలు చూసుకునే వాడు మొదటి సారి ఐమాక్స్ స్క్రీన్ చూస్తే ఎలా ఫీలవుతాడో అంత అబ్బురంగా ఉండేది. ఆ స్టాల్ లోనే మిర్చి బజ్జీలు కూడా వేసేవాడు. నాకు మా తమ్ముడికి చెరో పెద్ద అప్పడం చేతిలో పెట్టి వాళ్ళిద్దరూ మిర్చి బజ్జీలు తీసుకునే వాళ్ళు. అవి తింటూ కుళాయి చెరువు గట్టు మీదకి ఎక్కగానే అక్కడ బఠానీ స్టాల్ ఉండేది. ఒక పెద్ద పళ్ళెంలో ఉడుకుతున్న బఠానీ దాని చుట్టూ కలర్ ఫుల్ గా డెకరేట్ చేసిన కేరట్, బీట్రూట్, ఉడికిన ఆలూ ముక్కలు, చక్రాల్లా తరిగిన ఉల్లిపాయలు, ఓ పక్కన ప్లేట్లో నిమ్మకాయ ముక్కలు. ఆ స్టాల్ కి అటూ ఇటూ పదో పదిహేనో ప్లాస్టిక్ కుర్చీలు. స్టాల్ దగ్గర ఇచ్చిన ఆర్డర్ చేతికందేదాకా వెయిట్ చేస్తూ ముప్ఫై నలభై మంది జనాలు. టోకెన్లు తీసుకుని స్టాల్ వాడికి ఆర్డర్ ఇచ్చి వెయిట్ చేసే లోగా ఖచ్చితంగా తెలిసిన వాళ్ళు ఎవరో ఒకరు కనిపించడం, వాళ్ళతో మాట్లాడుతూ ప్రతి రెండు నిమిషాలకీ ఆర్డర్ ఏమయిందో కనుక్కురమ్మని నన్ను, మా తమ్ముడిని పంపించడం. మొత్తానికి ఎలాగైతేనేం వాడిచ్చిన ప్లేట్లు చేత్తో పట్టుకుని నేను, మా తమ్ముడు రాగానే నలుగురం కలిసి ఖాళీ ఉంటె కుర్చీలు, లేకపోతే అక్కడే గట్టు మీద పచ్చికలో కూర్చుని ఎదురుగా చెరువులో బోటింగ్ చూస్తూ ప్లేట్లు ఖాళీ చేసేవాళ్ళం.
అక్కడ నుంచి బయల్దేరి గట్టు మీదే మెల్లిగా నడుచుకుంటూ చివరికి రాగానే అక్కడ కల్చరల్ ప్రోగ్రామ్స్ జరిగే వేదిక కనిపించేది. ఏ మిమిక్రీయో, గంగాధరం మ్యూజికల్ పార్టీ ఆర్కెస్ట్రాయో అయితే ఓ రెండు నిమిషాలు ఆగి చూడటం, మైక్ సెట్ వాడూ, ప్రోగ్రాం ఇచ్చేవాళ్ళూ తప్ప జనాలు ఎవరూ లేని ప్రోగ్రాం అయితే అసలు ఆ వైపే చూడనట్టు ముందుకు నడవడం జరిగేది. J. ఇక ఆ వరసంతా ప్రభుత్వ శాఖల స్టాళ్లు ఉండేవి. అదేంటో మిగిలిన స్టాళ్ళ వాళ్ళు రమ్మని పిలిచినట్టు వీళ్ళు పిలిచే వారు కాదు. అసలామాట కొస్తే లోపల మొక్కుబడిగా పెట్టే ఫోటోలు తప్ప జనాలూ ఉండేవారు కాదనుకోండి. జస్ట్ బయటకన్నా స్టాల్లో ఖాళీగా ఉంటుంది కాబట్టి ఎంట్రన్స్ లోంచి వెళ్లి ఏదో చూడక తప్పదు అన్నట్టు ఆ ఫోటోల కేసి చూస్తూ ఎగ్జిట్ లోంచి బయటకి వచ్చేసేవాళ్ళం.
ఇవన్నీ దాటాక వ్యవసాయ శాఖ వాళ్ళ ఫలపుష్ప ప్రదర్శన స్టాల్. రెండు మూడు స్టాల్స్ పొడుగు ఉండే దాంట్లో నాకు తెలిసి నేను వెళ్ళిన ప్రతి సారీ అవే ఐటమ్స్ ఉంచేవారు. ఓ పెద్ద పనసపండు, అంతకన్నా పెద్దగా ఉండే గుమ్మడి కాయ, నిండుగా కాసిన అరటి గెల ఇలా ఎప్పుడు చూసినా, ఎన్నేళ్ళయినా టెలిస్కూల్ లో పిల్లల్లా అవే స్టాండర్డ్ గా ఉండేవి. కనీసం ఆర్డర్ కూడా మార్చేవారు కాదు. J. తెలిసినవే అయినా టికెట్ కొన్నాం కాబట్టి మరో సారి మొహమాటంగా ఆశ్చర్యపడిపోయి బయటకి వచ్చేవాళ్ళం.
స్టాల్ లోంచి బయటకి రాగానే ఎదురుగా కడియం నర్సరీ వాళ్ళు, ఉద్యాన వన శాఖ వాళ్ళు దాదాపు నాలుగు స్టాళ్లు పట్టే ఖాళీ ప్లేస్ లో చుట్టూ దడి కట్టి బోలెడు పూల మొక్కలు ఉంచేవారు. ఆ మొక్కలతో పాటూ ఖాకీ డ్రస్ వేసుకుని ఓ ముసలి కాపలాదారు కూడా ఉండేవాడు. ఎవరైనా ఆ దడి దగ్గరకి వస్తే చాలు కీ ఇచ్చినట్టు “ఏయ్..దూరం దూరం. పూలు కోయకూడదు...మొక్కలు ముట్టుకోకూడదు” అని అరిచేవాడు. బహుశా ఇప్పుడు కాపలావాడు మారి ఉంటాడు కానీ కేకలు మాత్రం అవే ఉండుంటాయి.
దాన్ని దాటి రాగానే బ్రహ్మకుమారీ వాళ్ళ స్టాల్. దాని పక్కనే అన్నవరం సత్యనారాయణ స్వామి దేవస్థానం వాళ్ళ స్టాల్. ఆ స్టాల్ కి వెళ్లి నాన్నగారిచ్చిన పది పైసలో, పావలాయో అక్కడున్న హుండీలో వేసేసి వచ్చే ఏడాదైనా క్లాసులో అందరికన్నా ముందు ఎగ్జిబిషన్ చూసేలా చేయమని దండం పెట్టుకునే వాడిని. ఏంటో ఆ దేవుడు విన్నపం ఎప్పటికీ పట్టించుకోలేదు L
ఇంక లాస్ట్ లో ఎగ్జిట్ గేట్ దగ్గర హెలికాప్టర్ లు ( లోపల స్ప్రింగ్ తో గుండ్రని బాక్స్ లా ఉండి పైన బొడిపె ఉంటుంది. ఒక ప్లాస్టిక్ చక్రాన్ని దాని మీద పెట్టి స్ప్రింగ్ కి ఆపోజిట్ డైరక్షన్ లో తిప్పి బటన్ నొక్కితే ఆ చక్రం జుయ్య్య్య్ మని తిరుగుతూ గాల్లోకి ఎగురుతుంది), రేకు కప్పలు అమ్మేవాడు మాటేసేవాడు నా కోటాలో ఇంకా రెండు మిగిలే ఉన్నాయన్న విషయం అమ్మకి గుర్తు చేసి ఆ రెండూ కొనిపించుకుని తృప్తిగా బయటకి నడిచే వాళ్ళం.
కాలేజ్ కి వచ్చాక చాలా సార్లు ఎగ్జిబిషన్ కి ఫ్రెండ్స్ తో వెళ్ళినా చిన్నప్పుడు వెళ్ళిన జ్ఞాపకాలే ఇంకా పదిలంగా మనసులో ఉన్నాయి. బహుశా ఎవరికైనా అంతేనేమో! అదండీ మా ఊరి ఎగ్జిబిషన్ సంగతి. ఇంత వరకూ వచ్చారుగా కామెంట్ కూడా పెట్టే వెళ్ళండి. నేనేం అనుకోను J
కాకినాడ కబుర్లు పార్ట్ 4 (మొదటి భాగం): వ్యవసాయ, పారిశ్రామిక, ఫల పుష్ప ప్రదర్శన అనబడే మా ఊరి ఎగ్జిబిషన్
మొన్నా మధ్య ఎప్పుడో ఎనిమిది నెలల క్రితం పార్ట్ 3 లో మా ఊరి భానుగుడి సెంటర్ లో మిమ్మలందరినీ అలా అలా షికారు చేయించానా. ఇప్పుడు ఈ సారి మా ఊరి ఇంకో స్పెషల్ గురించి చెప్తానన్న మాట. అదే ప్రతి ఏటా మా ఊరి కుళాయి చెరువు దగ్గర జరిగే ఎగ్జిబిషన్. అసలు కాకినాడలో జనవరి నెలలో ఈ ఎగ్జిబిషన్ చూడని చిన్నా, పెద్దా ఉండరంటే అతిశయోక్తి కాదు. నాలాగ ఊరికి దూరంగా ఉండేవాళ్ళు ఇప్పటికీ తలుచుకున్నప్పుడల్లా కళ్ళ ముందు సినిమా రీలులా తిరిగే ఆ ఎగ్జిబిషన్ కబుర్లు మీకోసం. ఈ పోస్ట్ కోసం నేను అడగ్గానే మా ఊరి ఎగ్జిబిషన్ కి వెళ్లి ఫోటోలు తీసి పంపించిన నా ఫ్రెండ్ జగన్నాధ రాజుకి బ్లాగ్ముఖతా మరో మారు థాంకులు.
చిన్నప్పుడు జనవరి నెల మొదలయిన దగ్గరనుంచీ హడావుడి మొదలయ్యేది. జనవరి ఒకటి నుంచీ ఫిబ్రవరి పది – పదిహేనో తారీకు వరకూ జరిగే ఆ ఎగ్జిబిషన్ వచ్చిన రోజే చూసేయాలనేది మా ఆత్రం. అందుకే జనవరి ఒకటో తారీకునే ఇంట్లో ఎగ్జిబిషన్ కి టెండర్ పెట్టేవాళ్ళం. “నాన్నగారండీ సాయంత్రం ఎగ్జిబిషన్ కి వెళ్దామా?” అని ఒకటో తారీకు మొదలు ప్రతి రోజూ ఉదయాన్నే అడగడం. ఆయన షరామామూలుగానే “ఇంకా ఏమీ పెట్టలేదు. ఏమీ ఉండదు అక్కడ. మెల్లిగా చూద్దాం లే” అని వాయిదా వేయడం. ఖచ్చితంగా ఎప్పుడో ఒక రోజు తీసుకెళ్తారని తెలుసు. కానీ ఆ “ఎప్పుడు” అనేది ఎప్పుడు వస్తుందా అనేదే ప్రశ్న. L
దానికి తోడూ ఒక్కో రోజు గడిచే కొద్దీ ఆ ఎగ్జిబిషన్ కి వెళ్లి వచ్చిన వాళ్ళు క్లాసులో దాని గురించి చెప్పే కథలు మరింత ఊరించేవి. “ఈ సారి జెయింట్ వీల్ ఎంత పెద్దగా ఉందో తెల్సా. మా నాన్నగారు నన్ను ఎక్కనివ్వలేదు గానీ ఎక్కి చూసిన మా అన్నయ్య చెప్పాడు. పై నుంచి చూస్తె రాజమండ్రి గోదారి బ్రిడ్జీ కనపడతాదంట” అని ఓ కోతలరాయుడు కోస్తే ఆసక్తిగా వింటూండే మేమంతా పిచ్చి వెధవల్లా ఆ మాటలు నమ్మేసే వాళ్ళం. “ఏమైనా మీ అన్నయ్యకి ధైర్యం ఎక్కువెహే” అని ఆ కోతలరాయుడి అన్నకి ఇంకో ఫ్రెండ్ కితాబు. ఇంకో రోజు ఇంకోడు క్లాస్ కి ఎగ్జిబిషన్ లొ కొన్న రేకు కప్ప (రేకుతో చేస్తారు దీన్ని నొక్కుతూ ఉంటే టిక్కు టిక్కు మని భలే సౌండ్ వస్తుంది) తీసుకొచ్చి ఇంటర్వెల్ లొ అందరికీ గర్వంగా చూపించేవాడు. ఇంకోడైతే వాళ్ళ నాన్నగారు కొన్న సౌండ్, లైట్ వచ్చే గన్ను గురించి చెప్పి చెప్పి ఊరించే వాడు. ఇవన్నీ చూస్తూ, వింటూ అప్పటిదాకా ఎగ్జిబిషన్ కి వెళ్ళని నాలాంటి వాళ్లకి అసహనం ఓ రేంజ్ లొ పెరిగిపోతూ ఉండేది. మొత్తానికి ఎలాగయితేనేం ఆ శుభముహూర్తం రానే వచ్చేది. “స్కూలయ్యాక గ్రౌండ్ లొ ఆటలంటూ కూర్చోక ఇంటికి వచ్చేయ్. సాయంత్రం వీలయితే ఎగ్జిబిషన్ కి వెళ్దాం” అని ఇంట్లో మా నాన్నగారి హెచ్చరికతో కూడిన ప్రకటన వినబడేది. ఇహ చూస్కోండి! స్కూల్ కి వెళ్ళేటప్పుడు దార్లో కనిపించిన ఫ్రెండ్స్ తో సహా (వేరే సెక్షన్ వాళ్ళు), స్కూల్ కి వెళ్ళాక మా క్లాసులో ప్రతి ఒక్కరికీ “ఒరేయ్ ఈ రోజు మేం ఎగ్జిబిషన్ కి వెళ్తున్నాం తెలుసా?” అని అదేదో ఆరోజు నాకు విజయనగర సామ్రాజ్య అధినేతగా పట్టాభిషేకం చేస్తున్న రేంజ్ లొ చెప్పి ఊదరగొట్టేసే వాడిని. ఆల్రెడీ వెళ్ళిన వాళ్ళు ఓస్ ఇంతేనా అన్నట్టు చూస్తుంటే ఆ చూపులు పట్టించుకోకుండా, ఇంకా ఎగ్జిబిషన్ చూడని వాళ్ళు అసూయతో చూసే చూపుల్ని మాత్రం తెగ ఎంజాయ్ చేసేవాడిని. (వెధవ శాడిజం అనుకుంటున్నారా. ఆ ఏజ్ లో అదే థ్రిల్ మరి J ).
ఇక సాయంత్రం ఇంటికి రాగానే అరుగు మీదే కూర్చుని మా నాన్నగారి కోసం వెయిటింగ్ మొదలు. వెధవ ఆఫీసులు ఐదింటి దాకా పెట్టకపోతే ఏ నాలుగింటికో మూసేయకూడదూ అని తిట్టుకుంటూ ఆయన ఎప్పుడు వస్తారా అని నేను, మా తమ్ముడు అరుగు మీదే కూర్చుని ఆశగా ఎదురుచూసేవాళ్ళం. వీధి మలుపులో ఆయన వస్తూ కనిపించగానే “అమ్మా! నాన్నగారు వచ్చేస్తున్నారు. నేనెళ్ళి రిక్షా తీసుకొచ్చేయనా?” అని ఇంట్లోకెళ్ళి మా అమ్మగారిని అడగడం. తనేమో “ఉండరా ఇంకా అప్పుడే?” అనడం. ఈ లోపు ఇంట్లోకి వచ్చిన మా నాన్నగారు మొహం కడుక్కుని బయటకి రాగానే అక్కడే టవల్ పట్టుకుని నిలబడి “నాన్నగారండీ రిక్షా తెచ్చేయనా?” అని ఒక సారి, ఆయన కాస్త రిలాక్సయి అమ్మ ఇచ్చిన కాఫీ గ్లాసు తీసుకోగానే మళ్ళీ ఇంకోసారి అదే ప్రశ్న రిపీట్ చేయడం. ఇలా ఆయన ఇహ తప్పదు అనుకునే దాకా అడిగీ అడిగీ చివరికి ఆయనకి విసుగొచ్చి “సరే తగలడు” అనేవారు. ఆమాట అనడం ఆలశ్యం వీధి మొగలో రిక్షా స్టాండ్ దగ్గరకి ఒకటే పరుగు.
అప్పట్లో మేముండే జగన్నాధపురంలో రిక్షా ఎక్కి కుళాయి చెరువు దగ్గర ఉన్న ఎగ్జిబిషన్ కి వెళ్ళడానికి పట్టే ఆ అరగంటా మనసులో ఎన్నో ఆలోచనలు, బోలెడన్ని లెక్కలు. అప్పటి వరకూ స్కూల్లో ఎవరెవరు ఎగ్జిబిషన్లో ఏమేం కొనుక్కున్నారు, వాటి గురించి చెప్పేటప్పుడు వాళ్ళు ఎంత ఫోజు కొట్టారు, ఈ సారైనా నాన్నగారు నేను జెయింట్ వీల్ ఎక్కడానికి ఒప్పుకుంటారా?, ఒక వేళ ఒప్పుకుంటే నేను గోదావరి బ్రిడ్జి సరిగా చూడగలనా? ఇలాంటి తీవ్రమైన జీవన్మరణ సమస్యల గురించి ఆలోచిస్తూ ఉండగానే అల్లంత దూరంలో ఎగ్జిబిషన్ గ్రౌండ్స్ లో శ్రీకృష్ణుడి విశ్వరూపంలా అంతెత్తున జెయింట్ వీల్ కనిపించేది. దాన్ని తన్మయత్వంతో చూస్తూండగా ఎగ్జిబిషన్లో అటూ ఇటూ వెళ్లిపోవద్దని, అది కొనమని, ఇది కొనమని పేచీలు పెట్టద్దని వగైరా వగైరా సూచనలతో కొనసాగే మా నాన్నగారి ఉపన్యాసం నా చెవులకి చేరకముందే గాల్లో కలిసిపోయేది J
ఇక ఎగ్జిబిషన్ ముఖద్వారం వద్దకి రాగానే “వ్యవసాయ, పారిశ్రామిక, ఫల పుష్ప ప్రదర్శన” అన్న బోర్డుని అపురూపంగా చూసుకుని లోపలి అడుగుపెట్టేవాడిని. లోపలి వెళ్తూనే ఎదురుగా అన్నవరం సత్యనారాయణ స్వామి దేవస్థానం వాళ్ళ స్టాల్ ఉండేది. ఎంట్రన్స్ గేట్ నుంచీ ఎడం చేతి వైపు స్టాల్స్ తో మొదలు పెట్టి ప్రదక్షిణ చేసినట్టు ఎగ్జిబిషన్ మొత్తం చుట్టేసి అవుట్ గేట్ దగ్గరకి రావాలన్న మాట.
(పదండి ఒక్కో స్టాల్ ని నా కళ్ళతో పరిచయం చేస్తాను. నాకు బోరుకొట్టే స్టాల్స్ దగ్గర పెద్దగా ఆగను. ముందే చెప్తున్నా.)
రెండో భాగం కోసం మళ్ళీ రేపు ఇదే టైం కి ఇక్కడికి వచ్చేయండి. అన్నట్టు కామెంట్లు పెట్టడం మర్చిపోకూడదు మరి.
kakinada kaburlu part 4 (rendava bhagam): vyavasaaya, paarisraamika, phala pushpa pradarsana anabade maa oori egjibission
entrans gate lonchi lopali vellagaane edam chetivaipu tirigi rendu adugulu veshamo ledho prati edaadi lage mundugaa nannu katti padesedi sabbu budagalammevadu. oka traylo varusagaa paerchina chinna chinna plastic dabbalu, pakkana inko chinna plastic plate lanti daantlo boledu oodhe gottalu. vaadi chuttu naalaage aa sabbu budagalaki aakarshitulai konamantu maram chese pillakaayalu, manasulonchi balyam tongi chustunna peddarikam musugulo daani noru nokkesi aa budagala nunchi vaalla drushtini mallinchaalani vishwaprayatnam chese tallidandrulu. veetanniti madhya chidvilaasamgaa oo chinna plastic dabbalo oodhe gottam (oka stra mukka chivarna gundramgaa chuttina vairumukkato untundi) munchi alavokagaa sabbu budagalu vadile aa kurradu nalanti vaallandarikii pee...dha herola kanipinchevaadu. alavokagaa chinna chinna budagalu padula sankhyalo srushtinchestuu gaali budagalalanti jeevitaalni adhe panigaa srushtinche lokal brahmadevudila undevaadu. eamma okkati konukkuntaa adige vaadini. eendukura sabbu neellaki dabbulu vestu anedi. abbe manam aagithenaa. didokkati...inko rendu moodu emayina nachite konukkunta anthe. antaku minchi naakem vaddu. please...please....pleeze ani abhyardhanatho kuudina adhikara prakatana chesevadini J. iha tappadanukuntu okati koni naa chetilo padesevaaru. dabba teesukuni vaadicchina gottamtho saripettukodaniki nenemanna gottamgaadinaa? akkadunde vaatilo inka ememi kalarlu unnayo chusukuni, bloo kalar kosam vetiki, adhi lekapothe kaneesam red aina unte daanni selakt chesukuni mari teesukune vaadini. naaku okkadiki konte saripodugaa, aasti pampakalla pratee daantloonuu vaataakivachche maa tammudiki oo dabba dakkedi. ika akkadanunchii daanni apuruupamgaa pattukuni migilina stalls ki bayalderevallam.
oo rendadugulu veyagaane kudi vaipu e prestise vaadido, buter flai vaadido stal undedi. inka anthe.. maaku aa stallo bor kodutundani kuudaa pattinchukokunda lakkupoyevaru. ika akkadanunchii maa peddollu, aa stal vaaduu edho pushkaraallo tappipoyina aatmeeyulu paatikella tarvaata kanabadithe ela matladukuntaro, inka clier gaa cheppalante tvlo fon in program lalo yankar , kalar matladukunnattu kapar baatam ginnelu, preser pyan mootalu ilaa naaku anavasaramaina sangatula gurinchi vipareetamgaa matladukune vaaru. ee stal naaku peddagaa nachadu cony padandi inko stal daggaraki podam.
(adigo aa edam cheti vaipu rangu rangula bommalu, gannulu, kaarlu dis plaelo pettade aa stal vaadni chudandi. vedhavaki bommalichhe akshayapaatra emanna undemo. anni bommala? padandi akkadiki veldaam.)
aa stal daggariki okko aduguu vestunte echusina prateedee konamanakudadu, nenaangaru vaddante paechee pettakudaduni, rlredy nee kotalo okati konesukunnavi ilaa amma heccharikalu chevilo paduthoo undevi. adhishtaanam hecharikalni pattinchukoni tirugubaatu emmelye taipulo nenuu vaatini pattinchukunevaadini kadulendi. tiiraa stal daggariki vellaaka naa paristhiti chusi atu chuste aata tupaki, itu chuste railu bomma enchukune samasya kaligindoka pillaadiki antuu srishree aatma ekkadinuncho nittoorchedi J. maa class loo vaasu gaadu konukkunna sound, liet vache gannu kanipinchedi. cony konukkunte vaadi tarvaata konukkunna vaadikinde migilipotaga. ponee batery kaaru konukkundamante vaadu cheptunna retu naannagaaru sare anela ledu. aina ee peddollunnare tokkalo kukkarlakee, ginnelakee, intlo saamaanlakee vandala vandalu tagalestaaru. muchhata padi oo paatika roopaayala kaaru konamante eendukura dabbulu dandaga. vaaram kuudaa sarigaa undadu adhi ani aardhika mantritva saakha korreelu pettinattu prati korikaki korreelu pedataaru. ponee aa pakkanunna railu bomma konukkunte? ilanti tarjana bharjanala tarvaata appatike aalasyaaniki maa peddolla mohamlo kanipistunna visuguni jaagrattagaa abjarv chesukuntu schoollo class metla mundu paruvu pokunda undela oo bomma selakt chesukune vaadini. naa shopping ayyaka maa tammudi vantu. vaadu nirnayam teesukune lopala nenu aa bommalannitini kallatho aadesukune vaadini.
ika akkadanunchi oo rendadugulu mundukeste mottam egjibission meeda naaku atyanta boru kotte stal kanipinchedi. gaajulu, stickerlu, bottubillalu, tokka, thotakura ilanti saamaanlatho kuudina parama boringu stalanna maata. appatlo entha boru kottina amma shopping ayyedaka chachinattu veyit cheyalsi vachedi. ippudidi naa blagega padandi ikkadninchi tondaragaa vellipodam. J
aa edam pakka stallo round gaa tirige stage meeda stand vesina lunayo, tvs fiftino dis play ki pette maa oori auto mobail shapula vaallu, aa pakkane oo el.ai.si vaadi stal , vaadi pakkana atuu itoo aurenge, pasupu rangullo jantikalu tippe plastic gottalamme vaadu demo istuu oo stal, vaadiki sarigga edurugaa kee chainlu amme shapu vaadu (veedu appatikappude kee chain meeda mana paeru chekkesi ivvadam appatlo pedda vinta naaku).
kaasta munduku velte air gan thoo budagalu kotte stal undedi. regular gaa kaadugaanii oo saari trai chesta anna naa chuupuki maa naannaaru sare anadamtho utsaahamgaa naalo unna jaspal raanaani, abhinav bindrani prapanchaaniki choopinche chans vachindi kada ani egiri gantesi (appatlo vaalla paerlu naaku telivulendi) gannu chetilo teesukunna. padi roundlaki rendu roopaayalu. aidu budagalu peliste inko rendu roundlu free. padee peliste ilanti shootar ni inta varakuu chudaledani vaadu tabbibbaipoyi oo steelu glaso, plastic maggo bahukaristaadanna maata. rendroopaayalu vaadi chetilo pettagaane akkadunna gannu meeda naaku adhikaaram vachinattu pheelai daanni ettadaaniki prayatninchi thooli padaboi tamaayinchukuni vaadi kesi chudagaane vaadu eadi pedda vaallaki. nuvvu moyalevu. inda deentho pelchu.u ani chinna saiz rivalwar laa unde air gan modati round lod chesi naa chetilo pettaadu . sarle edaithe yem lee anukuni mosagallaki mosagadulo krishna kallamundu kanipistuu undagaa kusinta bildap ichi, krishnala oka pakka kaasta style gaavangi peliste manaki tirugundadu anukuni triger nokkithe adhi kasta nenu guripettina sarkil loo unna budagalaki kaaka daani pakkana unna godaki tagiledi. manam super star kaadani grahinchi ollu daggarapettukuni mottam meeda padi loo aido, aaro belunlu pelchaananthe. L
ika kaasta munduki velte maya darpanam ano magic mirrer ano paeru sarigaa gurtuledu gaanee oo tent undedi. daani mundu okadu gadrez kurcheelo kuurchuni mundu plastic stool meeda oo chinna aluminium scool backs loo tiketlu, chillara pettukuni koorchune vaadu. ticket roopaayi. lopala varasagaa padho padiheno mirrarlu undevi. okko daantlo mana pratibimbam okkola kanipinchedi. oka chota lavuga, oka chota pottigaa ilaa annamata.
daani pakkana oo ventrilakwism sho gaanee, magic sho gaanee jarige tent undedi. ikkada tiketlamme vaadidi sem setting. paiga ikkada tikettu aidu roopaayalu. adhee lopala kurcheelu annee nindithe cony sho modalu pettevaadu kaadu. kakapothe egjibission mottaaniki vinabadetattu vaadi sho gurinchi publicity maatram oodaragottesevaadu. ee rendu tentla madhya oka peechu mitaayi vaadi stal. etu chusina palithin packing loo velaadadeesina gulabi rangulooni peechu mitaayi bantula madhyalo girruna tirige vet grinder laa kanipinche daantlo veduru pullatho nerpugaa cheyi tipputuu kshanaallo daani chuttu peechu mitaayi chuttesevadu. prati saari tappakunda peechu mitaayi konipinchukune kaaryakramam maatram undedi.chetilo veduru pulla, daani paina pee......dha peechumithaayi unda. korikelogane sagam mukku, moothi antaa ayipoyedi. alaa daanitho tantaalu paduthoo naalugadugulu veyagaane kallamundu jeyint veel ticket counter edurayyedi.
tala etti chuste ee prapanchamlo chala vishayaala mundu nuvvu chala alpudivira ani gurtu chesettu antettuna jeyint veel. ee sakala charachara egjibission aakarshana antaa nayande unnadi chudu ani cheptunnattu undedi. mottam nindina taruvaata tiragadam modalu petti melli melliga speedu penchunte andulo ekkina vaalla arupulu, kekalu, kerintalu okkasaraina jeyint veel ekkaalane naa korikani marinta penchevi. nenannagarandi please okka saari ekkutayanevadni. yevaddu kallu tirugutaayi, bhayapadatavu. kavalante pakkanunna rangula ratnam ekku anevaaru. echee...adaa? adhi kavalante chollangi teerthamlo aina ekkachhu. nenu ide ekkutai ani gattigaa arichi cheppalanipinchedi. cony alaa chepte aa tarvaata aayana pette cheevaatlaki jeyint veel ekkakundaane kallu tirugutaayani telusu kabatti silent ayipoyevadini. asalu naaku kallu tirugutaayani ee peddollu ela disaid chesestaro ento. uttappudu veedhi chivara shap ki velli emanna sarukulu teesukurammannappudu roddu meeda kukkalunnayani bhayapadi venakki vaste inta piriki vedhavventra antaaru. ilantappudu dhairyamgaa jeyint veel ekkutanante bhayapadatavu ani manasulo ekkinchi venakki lagestaru. asalu ee peddollunnare...
inka akkade unte mallee adugutanemo ani vaallu bayalderagaane venakaale nenu kuudaa niraasa nindina manasutho rendu sekanlakosari aaraadhanagaa talatippi jeyint veel kesi chustuu vaalla venake nadichevaadini.
taruvaata majili pee...dha appadaala stal. idhi egjibishanlo inko pradhaana aakarshana annamata. maamuulugaa intlo chuse regular appadaalu kaadu. neus peparlo sagam saiz loo undevi. vaatini chuste portable tvlo cinimaalu chusukune vaadu modati saari imax screen chuste ela pheelavutaado anta abburamgaa undedi. aa stal lone mirchi bajjeelu kuudaa vesevadu. naaku maa tammudiki chero pedda appadam chetilo petti vaalliddaruu mirchi bajjeelu teesukune vaallu. avi tintuu kulaayi cheruvu gattu meedaki ekkagaane akkada bathaanee stal undedi. oka pedda pallemlo udukutunna bathaanee daani chuttu kalar ful gaa deckerate chesina carat, beatroot, udikina aaluu mukkalu, chakralla tarigina ullipaayalu, oo pakkana platelo nimmakaya mukkalu. aa stal ki atuu itoo padho padiheno plastic kurcheelu. stal daggara ichina arder chetikandedaka veyit chestu mupfai nalabhai mandi janaalu. tokenlu teesukuni stal vaadiki arder ichi veyit chese loga khachitamgaa telisina vaallu evaro okaru kanipinchadam, vaallatho maatlaadutuu prati rendu nimishaalakee arder emayindo kanukkurammani nannu, maa tammudini pampinchadam. mottaaniki elagaithenem vaadicchina platelu chetto pattukuni nenu, maa tammudu ragane naluguram kalisi khaalii unte kurcheelu, lekapothe akkade gattu meeda pachikalo kuurchuni edurugaa cheruvulo boting chustuu platelu khaalii chesevallam.
akkada nunchi bayalderi gattu meede melliga naduchukuntu chivariki ragane akkada kalcharal programs jarige vedika kanipinchedi. e mimicreeo, gangaadharam musical party archestroya ayithe oo rendu nimishaalu aagi chudatam, maik sett vaaduu, program ichevaalluu tappa janaalu evaruu laeni program ayithe asalu aa vaipe chudanattu munduku nadavadam jarigedi. J. ika aa varasanta prabhutva saakhala staallu undevi. adento migilina stalla vaallu rammani pilichinattu veellu piliche vaaru kaadu. asalamata koste lopala mokkubadigaa pette photolu tappa janaaluu undevaaru kadanukondi. just bayatakanna stallo khaaliigaa untundi kabatti entrans lonchi velli edho chudaka tappadu annattu aa photola kesi chustuu egjit lonchi bayataki vachesevallam.
ivannee daataaka vyavasaaya saakha vaalla phalapushpa pradarsana stal. rendu moodu stalls podugu unde daantlo naaku telisi nenu vellina prati saarii ave itams unchevaaru. oo pedda panasapandu, antakanna peddagaa unde gummadi kaaya, nindugaa kaasina arati gela ilaa eppudu chusina, ennellayina teliscool loo pillalla ave standerd gaa undevi. kaneesam arder kuudaa maarchevaaru kaadu. J. telisinave aina ticket konnam kabatti maro saari mohamaatamgaa aascharyapadipoyi bayataki vachevallam.
stal lonchi bayataki ragane edurugaa kadiyam narsari vaallu, udyaana vana saakha vaallu daadaapu naalugu staallu patte khaalii plays loo chuttu dadi katti boledu poola mokkalu unchevaaru. aa mokkalatho paatuu khaki drus vesukuni oo musali kaapalaadaaru kuudaa undevaadu. evaraina aa dadi daggaraki vaste chaalu kee ichinattu eay..dooram dooram. poolu koyakudadu...mokkalu muttukokudadu ani arichevaadu. bahusa ippudu kapalavadu maari untaadu cony kekalu maatram ave unduntaayi.
daanni daati ragane brahmakumari vaalla stal. daani pakkane annavaram satyanarayana swami devasthaanam vaalla stal. aa stal ki velli naannagaaricchina padi paisalo, pavalayo akkadunna hundiilo vesesi vache edaadainaa classulo andarikanna mundu egjibission chusela cheyamani dandam pettukune vaadini. ento aa devudu vinnapam eppatiki pattinchukoledu L
inka last loo egjit gate daggara helicapter lu ( lopala spring thoo gundrani backs laa undi paina bodipe untundi. oka plastic chakraanni daani meeda petti spring ki apozit diraction loo tippi buton nokkithe aa chakram juyyyyyy mani tirugutuu galloki egurutundi), reku kappalu ammevadu matesevadu naa kotalo inka rendu migile unnaayanna vishayam ammaki gurtu chesi aa rendoo konipinchukuni truptigaa bayataki nadiche vaallam.
calage ki vachaka chala saarlu egjibission ki frends thoo vellinaa chinnappudu vellina ghnaapakaale inka padilamgaa manasulo unnaayi. bahusa evarikainaa antenemo! adandi maa oori egjibission sangati. inta varakuu vacharuga comment kuudaa pette vellandi. nenem anukonu J
kakinada kaburlu part 4 (modati bhagam): vyavasaaya, paarisraamika, phala pushpa pradarsana anabade maa oori egjibission
monna madhya eppudo enimidi nelala kritam part 3 loo maa oori bhanugudi senter loo mimmalandarini alaa alaa shikaru cheyinchaanaa. ippudu ee saari maa oori inko speshal gurinchi cheptananna maata. adhe prati eta maa oori kulaayi cheruvu daggara jarige egjibission. asalu kaakinaadalo janavari nelalo ee egjibission chudani chinna, pedda undarante atisayokti kaadu. naalaaga ooriki dooramgaa undevallu ippatikee taluchukunnappudalla kalla mundu sinima reelula tirige aa egjibission kaburlu meekosam. ee post kosam nenu adaggane maa oori egjibission ki velli photolu teesi pampinchina naa frend jagannadha rajuki blagmukhata maro maaru thankulu.
chinnappudu janavari nela modalayina daggaranunchii hadavudi modalayyedi. janavari okati nunchi fibravari padi – padiheno taareeku varakuu jarige aa egjibission vachina roje chuseyalanedi maa aatram. anduke janavari okato taareekune intlo egjibission ki tender pettevallam. nenannagarandi saayantram egjibission ki veldama?u ani okato taareeku modalu prati roojoo udayaanne adagadam. aayana sharaamaamuulugaane einka emi pettaledu. emi undadu akkada. melliga chuddam lae ani vaayidaa veyadam. khachitamgaa eppudo oka roju teesukeltaarani telusu. cony aa cmpud anedi eppudu vastundaa anede prasna. L
daaniki thoduu okko roju gadiche koddi aa egjibission ki velli vachina vaallu classulo daani gurinchi cheppe kathalu marinta oorinchevi. m saari jeyint veel entha peddagaa undo telsa. maa naannagaaru nannu ekkanivvaledu gaanee ekki chusina maa annayya cheppaadu. pai nunchi chuste rajamandri godari bridgey kanapadatadantam ani oo kotalarayudu koste aasaktigaa vintoonde memanta picchi vedhavalla aa maatalu nammese vaallam. neaina mee annayyaki dhairyam ekkuvehae ani aa kotalarayudi annaki inko frend kitaabu. inko roju inkodu class ki egjibission lo konna reku kappa (rekutho chestaaru deenni nokkutuu unte tikku tikku mani bhale sound vastundi) teesukochi intervel lo andarikee garvamgaa chupinchevadu. inkodaithe vaalla naannagaaru konna sound, liet vache gannu gurinchi cheppi cheppi oorinche vaadu. ivannee chustuu, vintuu appatidaka egjibission ki vellani nalanti vaallaki asahanam oo range lo perigipothu undedi. mottaaniki elagayithenem aa shubhamuhurtam raane vachedi. deskulayyaka ground lo aatalantuu kurchoka intiki vachey. saayantram veelayithe egjibission ki veldaam ani intlo maa naannagaari hecharikatho kuudina prakatana vinabadedi. iha chuskondi! scool ki velletappudu daarlo kanipinchina frends thoo sahaa (vere section vaallu), scool ki vellaaka maa classulo prati okkarikee eorey ee roju mem egjibission ki veltunnam telusa?u ani adedo aaroju naaku vijayanagara samrajya adhinetagaa pattabhishekam chestunna range lo cheppi oodaragottese vaadini. alredy vellina vaallu os intena annattu chustunte aa chuupulu pattinchukokunda, inka egjibission chudani vaallu asuyatho chuse chuupulni maatram tega enjay chesevadini. (vedhava saadijam anukuntunnara. aa ej loo adhe thrill mari J ).
ika saayantram intiki ragane arugu meede kuurchuni maa naannagaari kosam vaiting modalu. vedhava aafiisulu aidinti daka pettakapothe e nalugintiko mooseyakudaduu ani tittukuntuu aayana eppudu vastara ani nenu, maa tammudu arugu meede kuurchuni aasagaa eduruchusevallam. veedhi malupulo aayana vastuu kanipinchagaane eamma! naannagaaru vachestunnaru. nenelli riksha teesukocheyana?u ani intlokelli maa ammagaarini adagadam. tanemo kundara inka appude?u anadam. ee lopu intloki vachina maa naannagaaru moham kadukkuni bayataki ragane akkade towl pattukuni nilabadi nenannagarandi riksha techeyana?u ani oka saari, aayana kaasta rilaxai amma ichina coffy glasu teesukogaane mallee inkosari adhe prasna repeate cheyadam. ilaa aayana iha tappadu anukune daka adigi adigi chivariki aayanaki visugochi esare tagaladu anevaaru. aamaata anadam aalasyam veedhi mogalo riksha stand daggaraki okate parugu.
appatlo memunde jagannadhapuramlo riksha ekki kulaayi cheruvu daggara unna egjibission ki velladaaniki patte aa araganta manasulo enno aalochanalu, boledanni lekkalu. appati varakuu schoollo evarevaru egjibishanlo emem konukkunnaru, vaati gurinchi cheppetappudu vaallu entha foju kottaru, ee saraina naannagaaru nenu jeyint veel ekkadaaniki oppukuntara?, oka vaela oppukunte nenu godavari bridgi sarigaa chudagalana? ilanti teevramaina jeevanmarana samasyala gurinchi aalochistuu undagaane allanta dooramlo egjibission grounds loo srikrishnudi vishwaroopamlaa antettuna jeyint veel kanipinchedi. daanni tanmayatvamtho chustuundagaa egjibishanlo atuu itoo vellipovaddani, adhi konamani, idhi konamani paecheelu pettaddani vagaira vagaira suuchanalathoo konasage maa naannagaari upanyaasam naa chevulaki cherakamunde gaallo kalisipoyedi J
ika egjibission mukhadwaram vaddaki ragane yvayavasaaya, paarisraamika, phala pushpa pradarsanakae anna borduni apuruupamgaa chusukuni lopali adugupettevadini. lopali veltuunae edurugaa annavaram satyanarayana swami devasthaanam vaalla stal undedi. entrans gate nunchi edam cheti vaipu stalls thoo modalu petti pradakshina chesinattu egjibission mottam chuttesi avut gate daggaraki ravalanna maata.
(padandi okko stal ni naa kallatho parichayam chestaanu. naaku borukotte stalls daggara peddagaa aaganu. munde cheptunna.)
rendo bhagam kosam mallee repu ide taim ki ikkadiki vacheyandi. annattu commentlu pettadam marchipokudadu mari.